**Likumprojekta ,,Grozījumi Kredītiestāžu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta ,,Grozījumi Kredītiestāžu likumā” (turpmāk – Likumprojekts) mērķis ir noteikt vienotas rīcības vadlīnijas procesa virzītājiem, operatīvās darbības subjektiem un kredītiestādēm, gadījumos, kad notiek informācijas apmaiņa starp minētajiem subjektiem. Likumprojekts paredz papildināt Kredītiestāžu likumu ar deleģējumu Ministru kabinetam noteikt kārtību, kādā procesa virzītājs un operatīvās darbības subjekts pieprasa un kredītiestāde sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas, šo ziņu sniegšanas termiņu un pieprasījuma veidlapas formu.Likumprojekta spēkā stāšanās laiks – 2021.gada 1.janvāris |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noziedzīgi iegūtu līdzekļu legalizācijas un terorisma finansēšanas novēršana kā nozīmīga prioritāte izriet gan no valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai, gan no Finanšu sektora attīstības plāna 2017.-2019.gadam, kas skaidri definē, ka ir nepieciešama labākai starptautiskajai praksei un standartiem atbilstošu risku pārvaldīšanas un atbilstības principu bezierunu un izlēmīga ieviešana un neiecietība pret pārkāpumiem un prettiesisku rīcību.Kriminālprocesa likuma 121.panta piektā daļa paredz, ka pirmstiesas procesā pieprasīt no kredītiestādēm vai finanšu iestādēm to rīcībā esošās neizpaužamās ziņas vai dokumentus, kuri satur šādas ziņas, vai pārraudzīt darījumus kredītiestāžu vai finanšu iestāžu klientu kontos uz noteiktu laiku drīkst tikai ar procesa virzītāja lēmumu, kuru apstiprinājis izmeklēšanas tiesnesis. Pārraudzīt darījumu kredītiestādes vai finanšu iestādes klienta kontā var uz laiku līdz trim mēnešiem, bet, ja nepieciešams, šo termiņu uz laiku līdz trim mēnešiem var pagarināt izmeklēšanas tiesnesis. Savukārt Operatīvās darbības likuma 9.panta sestā daļa nosaka, ka operatīvo ziņu iegūšanu no kredītiestādēm vai finanšu iestādēm — tas ir, kredītiestāžu vai finanšu iestāžu rīcībā esošo neizpaužamo ziņu vai dokumentu, kuri satur šādas ziņas, pieprasīšanu no kredītiestādēm vai finanšu iestādēm — veic ar Augstākās tiesas priekšsēdētāja vai viņa īpaši pilnvarota Augstākās tiesas tiesneša akceptu. Operatīvās darbības likuma 16.1 pants nosaka, ka, ja operatīvās darbības subjekta rīcībā ir pamatota informācija par personas gatavotu vai izdarītu noziedzīgu nodarījumu vai tās radītu valsts vai sabiedrības drošības apdraudējumu, ir atļauta šīs personas darījumu pārraudzības pieprasīšana kredītiestādes vai finanšu iestādes klienta kontā. Ir atļauta arī tādas personas darījumu pārraudzības pieprasīšana kredītiestādes vai finanšu iestādes klienta kontā, kura ir saistīta ar šā panta pirmajā daļā minēto personu, meklējamo personu, noziedzīgi iegūtu mantu un citu mantu (arī finanšu līdzekļiem), kas var tikt pakļauta arestam saistībā ar noziedzīga nodarījuma izdarīšanu, ja ir pamats uzskatīt, ka darījumu pārraudzība kredītiestādes vai finanšu iestādes klienta kontā ļaus noskaidrot noziedzīga nodarījuma izdarīšanas apstākļus vai to izdarījušās personas, meklējamās personas atrašanās vietu, novērst vai atklāt valsts vai sabiedrības drošības apdraudējumu vai arī ļaus identificēt vai atrast šajā pantā minēto mantu. Operatīvā darījumu pārraudzība kredītiestādes vai finanšu iestādes klienta kontā veicama tikai sevišķajā veidā un ar Augstākās tiesas priekšsēdētāja vai viņa īpaši pilnvarota Augstākās tiesas tiesneša akceptu. Atļauju veikt šos operatīvās darbības pasākumus var izsniegt uz laiku līdz trim mēnešiem, bet pamatotas nepieciešamības gadījumā to var pagarināt uz laiku līdz trim mēnešiem. Minētās atļaujas pagarināšanas reižu skaits nav ierobežots, taču attiecīgo operatīvās darbības pasākumu veikšana pieļaujama tikai tajā laikā, kamēr tiek veikta operatīvā izstrāde. Gadījumos, kad jārīkojas nekavējoties, lai novērstu vai atklātu terorismu, slepkavību, bandītismu, masu nekārtības, citu smagu vai sevišķi smagu noziegumu, kā arī tad, ja reāli ir apdraudēta personas dzīvība, veselība vai īpašums, minēto operatīvās darbības pasākumus var veikt ar prokurora piekrišanu. Nākamajā darbdienā, bet ne vēlāk kā 72 stundu laikā, jāsaņem tiesneša akcepts.Kredītiestāžu likuma 63.panta pirmā daļa nosaka, ka kredītiestādes rīcībā esošās neizpaužamās ziņas valsts institūcijai, valsts amatpersonai vai citai iestādei un amatpersonai sniedzamas šajā likumā noteiktajā kārtībā:-procesa virzītājam (atbilstoši Kriminālprocesa likumā noteiktajam);-operatīvās darbības subjektiem (operatīvās uzskaites lietās, pamatojoties uz operatīvās darbības subjekta pieprasījumu, ko akceptējis Augstākās tiesas priekšsēdētājs vai viņa īpaši pilnvarots Augstākās tiesas tiesnesis).Saskaņā ar Kredītiestāžu likuma 63.panta otro un trešo daļu valsts institūcija, valsts amatpersona vai cita iestāde un amatpersona nepieciešamās ziņas pieprasa rakstveidā, pieprasījumā norādot ziņu precīzu nosaukumu un apjomu, kā arī ziņu pieprasīšanas pamatojumu — attiecīgo normatīvo aktu, starptautisko līgumu vai Eiropas Savienības normatīvo aktu un kredītiestāde nekavējoties, bet ne vēlāk kā 14 dienu laikā sniedz pieprasītās ziņas, ja ievērota šā panta pirmajā un otrajā daļā noteiktā kārtība. Savukārt Kredītiestāžu likuma 63.panta 3.1 daļa paredz, ka kredītiestāde, pamatojoties uz šā panta pirmās daļas 2., 3., 4., 5. vai 6.punktā minēto institūciju pieprasījumu, sniedz tām ziņas arī par darījuma pārraudzību klienta kontā ar mērķi novērst, pārtraukt vai atklāt noziedzīga nodarījuma izdarīšanu. Ar darījuma pārraudzību klienta kontā saprot procesu, kuru likumā noteiktajā laika periodā veic kredītiestāde, lai konstatētu un sniegtu ziņas (informāciju) par attiecīgajā laika periodā pieteiktu vai veiktu darījumu un šajā darījumā iesaistītajām personām. Darījuma pārraudzības gadījumā ziņu sniegšanas kārtību un termiņus nosaka Ministru kabinets. Uz minētās likuma normas pamata izdoti Ministru kabineta 2010.gada 15.jūnija noteikumi Nr.535 ,,Noteikumi par kārtību, kādā kredītiestādes sniedz ziņas saistībā ar darījuma pārraudzību klienta kontā, un šo ziņu sniegšanas termiņiem”.Praksē, strādājot ar minēto normatīvo regulējumu, procesa virzītāji un operatīvās darbības subjekti ir konstatējuši, ka Kredītiestāžu likumā ietvertais regulējums un uz tā pamata izdotie Ministru kabineta noteikumi ir nepilnīgi, praksē nedarbojas, nenosaka vienotas vadlīnijas rīcībai attiecīgās situācijās un liedz ātri un efektīvi veikt procesa virzītājiem un operatīvās darbības subjektiem normatīvajos aktos noteiktos pienākumus. Lai apspriestu minēto jautājumu Iekšlietu ministrija organizēja vairākas diskusijas ar procesa virzītājiem un operatīvās darbības subjektiem, kuru rezultātā tika secināts, ka nepieciešams veikt grozījumus normatīvajos aktos, lai noteiktu vienotas rīcības vadlīnijas procesa virzītājiem, operatīvās darbības subjektiem un kredītiestādēm, gadījumos, kad notiek informācijas apmaiņa starp minētajiem subjektiem un padarītu šo informācijas apmaiņu ātrāku un efektīvāku.Ņemot vērā minēto, Iekšlietu ministrija ir izstrādājusi Likumprojektu.Likumprojektsparedz izteikt jaunā redakcijā Kredītiestāžu likuma 63.panta pirmās daļas 6.punktu un noteikt, ka kredītiestādes rīcībā esošās neizpaužamās ziņas operatīvās darbības subjektiem sniedzamas atbilstoši Operatīvās darbības likumā noteiktajam, jo detalizēts regulējums un kārtība, kādā minētās ziņas operatīvās darbības subjekti var pieprasīt ir noteikta Operatīvās darbības likumā, turklāt attiecībā uz procesa virzītājiem likumā ietverts līdzīgs normas formulējums.Likumprojektāietverts deleģējums Ministru kabinetam noteikt kārtību, kādā procesa virzītājs un operatīvās darbības subjekts pieprasa un kredītiestāde sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas (turpmāk – Ziņas), šo ziņu sniegšanas termiņu un pieprasījuma veidlapas formu. Uz minētā deleģējuma pamata tiks izstrādāti Ministru kabineta noteikumi, kuros paredzēts noteikt:1. kārtību, kādā operatīvās darbības subjekti pieprasa kredītiestādei Ziņas (nosakot, ka operatīvās darbības subjekts pilnvaros amatpersonas, kas būs tiesīgas pieprasīt ziņas, ziņu pieprasījumam tiks noteikta vienota veidlapa ar aizpildāmiem laukiem, pieprasījumu būs iespējams nosūtīt pa pastu, vai vienojoties ar kredītiestādi apmainīties ar informāciju elektroniski (ar oficiālās elektroniskās adreses starpniecību vai šifrēti ar elektroniskā pasta starpniecību). 2018.gada 1.martā stājās spēkā Oficiālās elektroniskās adreses likums. Oficiālā elektroniskā adrese kā valsts pārvaldē vienots risinājums ir ieviests, lai elektroniskā vidē nodrošinātu garantētu, drošu un ērtu oficiālo saziņu starp valsts iestādēm un privātpersonām, ko būs iespējams izmantot arī operatīvās darbības subjektiem un kredītiestādēm. Vienlaikus, ņemot vērā, ka atsevišķos gadījumos informācijas atklāšana par operatīvās darbības subjektu var kaitēt operatīvās darbības mērķu sasniegšanai, tika panākta vienošanās ar Noziedzīgi iegūtu līdzekļu legalizācijas novēršanas dienestu par tā pienākumu paplašināšanu, nosakot, ka viens no Noziedzīgi iegūtu līdzekļu legalizācijas novēršanas dienesta pienākumiem būs nodrošināt informācijas apmaiņu starp operatīvās darbības subjektu un kredītiestādi gadījumā, kad operatīvās darbības subjekts pieprasa Ziņas un informācijas atklāšana par operatīvās darbības subjektu var kaitēt operatīvās darbības mērķu sasniegšanai;
2. kārtību, kādā kredītiestāde sniedz Ziņas operatīvās darbības subjektam (nosakot, ka kredītiestāde pilnvaro darbiniekus, kas ir tiesīgi sniegt atbildes un operatīvās darbības subjektu pieprasījumiem. Minētie darbinieki, 1) ja pieprasīts sniegt kredītiestādes rīcībā esošās neizpaužamās ziņas, apkopo tās, un nekavējoties, bet ne vēlāk kā 14 dienu laikā sniedz operatīvās darbības subjektam, 2) ja pieprasīts veikt darījuma pārraudzību, veic to, un nekavējoties, bet ne vēlāk kā vienas darba dienas laikā sniedz operatīvās darbības subjektam ziņas par pieteiktu vai veiktu darījumu un šajā darījumā iesaistītajām personām);
3. kārtību, kādā procesa virzītāji pieprasa kredītiestādei Ziņas, un kārtību, kādā kredītiestāde sniegs atbildes uz minētajiem pieprasījumiem (nosakot, ka informācijas apmaiņa notiek elektroniski, izmantojot Valsts reģionālās attīstības aģentūras pārziņā esošo Valsts informācijas sistēmu savietotāja datu izplatīšanas tīklu un Kriminālprocesa informācijas sistēmu. Vienlaikus noteikumos tiks noteikta mašīnlasāmo datu struktūra).

Ņemot vērā, ka Ziņu pieprasīšanas un sniegšanas kārtība tiks noteikta Ministru kabineta noteikumos, Likumprojektsparedz precizēt arī Kredītiestāžu likuma 63.panta otro un trešo daļu.Vienlaikus norādām, ka, uzklausot procesa virzītājus un operatīvās darbības subjektus, tika secināts, ka ir būtiski, lai ar procesa virzītāju un operatīvās darbības subjektu pieprasījumu par Ziņu sniegšanu apstrādi nodarbotos konkrēts, identificējams personu loks un normatīvajos aktos būtu jāparedz, ka kredītiestādei, saņemot šādu pieprasījumu, nav tiesību par to informēt klientu, trešo personu vai kredītiestādes darbiniekus, kas nav saistīti ar attiecīgā pieprasījuma izpildi, un minētā informācija ir neizpaužamas ziņas, kas nav valsts noslēpums. Vienlaikus jāparedz, ka katrs, kas tīši vai netīši darījis zināmas atklātībai vai izpaudis personām, kurām nav tiesību saņemt attiecīgo informāciju, ziņas par pieprasījumu, ir saucams pie kriminālatbildības likumā noteiktajā kārtībā. Ņemot vērā minēto, Likumprojektsparedz papildināt Kredītiestāžu likuma 64. pantu ar attiecīgu normu. Atbildība par neizpaužamu ziņu, kas nav valsts noslēpums, izpaušanu, ja to izdarījusi persona, kas nav valsts amatpersona un kas saskaņā ar likumu ir atbildīga par ziņu glabāšanu ir noteikta Krimināllikuma 200.pantā. Jāņem vērā, ka Krimināllikuma 200.pantā paredzētā nozieguma objektīvo pusi raksturo aktīvas darbības, izpaušana (paziņošana jebkādā veidā kaut vienai personai). Noziegums pabeigts ar minēto darbību izdarīšanas brīdi (formāls noziegums). No subjektīvās puses Krimināllikuma 200.pantā paredzēto noziegumu var izdarīt tikai ar tiešu nodomu.[[1]](#footnote-1) Jāņem vērā, ka likumprojektā paredzētajā Kredītiestāžu likuma 64.panta 1.1 daļā ietvertie vārdi ,,tīši vai netīši” norāda uz to, ka noziedzīga nodarījuma objektīvās puses darbības var izpausties gan tīši, gan netīši, taču noziegums kopumā atzīstams kā izdarīts ar tiešu nodomu.Ņemot vērā, ka nepieciešams laiks jauno Ministru kabineta noteikumu izstrādei un saskaņošanai, Likumprojekts paredz likuma spēkā stāšanās termiņu – 2021.gada 1.janvāris. |
| 3.  | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, operatīvās darbības subjekti, procesa virzītāji, Iekšlietu ministrijas Informācijas centrs, Valsts reģionālās attīstības aģentūra, Noziedzīgi iegūtu līdzekļu legalizācijas novēršanas dienests, Latvijas Finanšu nozares asociācija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kredītiestādes, operatīvās darbības subjekti, procesa virzītāji, Noziedzīgi iegūtu līdzekļu legalizācijas novēršanas dienests |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 80 122 | 0 | 80 122 | 0 | 80 122 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 80 122 | 0 | 80 122 | 0 | 80 122 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 80 122 | 0 | 80 122 | 206 905 | 80 122 | 20 690 | 20 690 |
| 2.1. valsts pamatbudžets | 80 122 | 0 | 80 122 | 206 905 | 80 122 | 20 690 | 20 690 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 |  -206 905 | 0 | -20 690 | -20 690 |
| 3.1. valsts pamatbudžets | 0 | 0 | 0 | -206 905 | 0 | -20 690 | -20 690 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 206 905 | 0 | 20 690 | 20 690 |
| 5. Precizēta finansiālā ietekme | X | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrijai (Iekšlietu ministrijas Informācijas centram) budžeta apakšprogrammā 02.03.00 “Vienotās sakaru un informācijas sistēmas uzturēšana un vadība“ izmaiņu veikšanai Kriminālprocesa informācijas sistēmā un saslēguma izveidošanai ar VRAA samaksas veikšanai 2020.gadā nepieciešams papildu finansējums 206 905 *euro* apmērā (Kapitālie izdevumi): 384,26¹ cilvēkdienas x 538,45² *euro* = 206 905 *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”)¹Cilvēkdienu skaits aprēķināts, pamatojoties uz līdzīgu sistēmu izmaiņu pieprasījumu veikšanā ieguldīto cilvēkdienu skaitu.²Vienas cilvēkdienas izmaksas noteiktas saskaņā ar līdzvērtīgu informācijas sistēmu pilnveidošanas pakalpojumu saņemšanu.2021.gadā un turpmāk ik gadu nepieciešams papildus finansējums informācijas sistēmas funkcionalitātes nodrošināšanai 20 690 *euro* apmērā (Kapitālie izdevumi):206 905 *euro* x 10% = 20 690³ *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”)³Uzturēšanas izdevumi tiek aprēķināti ņemot 10% no izmaiņu izmaksu apjoma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Uz likumprojektā ietvertā pilnvarojuma pamata tiks izstrādāts Ministru kabineta noteikumu projekts ,,Kārtība, kādā pieprasa un sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas”. Minētais Ministru kabineta noteikumu projekts noteiks kārtību, kādā procesa virzītājs un operatīvās darbības subjekts pieprasa, un kredītiestāde sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas, šo ziņu sniegšanas termiņu un pieprasījuma veidlapas formu. Cita starpā tas paredzēs, ka informācijas apmaiņa starp procesa virzītāju un kredītiestādi notiks elektroniski, izmantojot Valsts reģionālās attīstības aģentūras pārziņā esošo Valsts informācijas sistēmu savietotāja datu izplatīšanas tīklu un Kriminālprocesa informācijas sistēmu.Iekšlietu ministrijai (Iekšlietu ministrijas Informācijas centram) budžeta apakšprogrammā 02.03.00 “Vienotās sakaru un informācijas sistēmas uzturēšana un vadība“ Kriminālprocesa informācijas sistēmas uzturēšanai ik gadu tiek plānoti izdevumi 80 122 *euro* apmērā*.*Pievienotais Ministru kabineta sēdes protokollēmuma projekts paredz:* lai nodrošinātu Iekšlietu ministrijai (Iekšlietu ministrijas Informācijas centram) papildu nepieciešamo finansējumu izmaiņu veikšanai Kriminālprocesa informācijas sistēmā un saslēguma izveidošanai ar Valsts reģionālās attīstības aģentūras pārziņā esošo Valsts informācijas sistēmu savietotāja datu izplatīšanas tīklu 206 905 *euro* apmērā, Iekšlietu ministrijai atbilstoši normatīvajos aktos noteiktajam jāsagatavo un jāiesniedz Tieslietu ministrijā pieteikumu Tieslietu ministrijas pamatbudžeta programmas 10.00.00 “Noziedzīgi iegūtu līdzekļu konfiskācijas fonds” līdzekļu izmantošanai;
* ja Iekšlietu ministrijas pietiekums Tieslietu ministrijas pamatbudžeta programmas 10.00.00 “Noziedzīgi iegūtu līdzekļu konfiskācijas fonds” līdzekļu izmantošanai netiek atbalstīts, Iekšlietu ministrijai (Iekšlietu ministrijas Informācijas centram) attiecīgie pasākumi jāievieš Iekšlietu ministrijai piešķirto valsts budžeta līdzekļu ietvaros.
 |
|  | Tieslietu ministrijas pamatbudžeta programmas 10.00.00 “Noziedzīgi iegūtu līdzekļu konfiskācijas fonds” līdzekļu sadales un izmantošanas kārtību nosaka Ministru kabineta 2017. gada 19. decembra noteikumi Nr.769 “Tieslietu ministrijas pamatbudžeta programmas “Tieslietu ministrijas pamatbudžeta programmas 10.00.00 “Noziedzīgi iegūtu līdzekļu konfiskācijas fonds” finanšu līdzekļu izmantošanas kārtība” (turpmāk – noteikumi Nr.769). Lai nodrošinātu finansējumu 206 905 *euro* apmērā un ņemot vērā noteikumos Nr.769 paredzēto finanšu līdzekļu piešķiršanas kārtību, Iekšlietu ministrija pieteikumu Tieslietu ministrijas pamatbudžeta programmas 10.00.00 “Noziedzīgi iegūtu līdzekļu konfiskācijas fonds” līdzekļu izmantošanai var sagatavot un iesniegt Tieslietu ministrijā jau 2019. gadā, ja šajā programmā būs pieejami finanšu resursi un tiks saņemts uzaicinājums no Tieslietu ministrijas. Ievērojot iepriekšējos gados minētajā programmā pieejamo finanšu resursu apjomu un informāciju par iespējamo finanšu resursu apjomu 2019. un 2020.gadā, var prognozēt, ka finanšu līdzekļi 206 905 *euro* apmērā būtu pieejami, ja Noziedzības novēršanas padomē pasākums tiktu atbalstīts. Ievērojot pasākuma nozīmību starptautiskā kontekstā, Iekšlietu ministrija pieņem, ka finansējums tiks piešķirts (iespējams finansējuma apjomu sadalīt arī divos piešķīrumos, piešķirot gan no 2019.gada, gan 2020.gadā pieejamiem finanšu resursiem.) Turpmākajos gados uzturēšanas izdevumi tiks nodrošināti Iekšlietu ministrijai piešķirto valsts budžeta līdzekļu ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Uz likumprojektā ietvertā pilnvarojuma pamata tiks izstrādāts Ministru kabineta noteikumu projekts ,,Kārtība, kādā pieprasa un sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas”. Minētais Ministru kabineta noteikumu projekts noteiks kārtību, kādā procesa virzītājs un operatīvās darbības subjekts pieprasa, un kredītiestāde sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas, šo ziņu sniegšanas termiņu un pieprasījuma veidlapas formu.Lai noteiktu, ka viens no Noziedzīgi iegūtu līdzekļu legalizācijas novēršanas dienesta pienākumiem būs nodrošināt informācijas apmaiņu starp operatīvās darbības subjektu un kredītiestādi gadījumā, kad operatīvās darbības subjekts pieprasa Ziņas un informācijas atklāšana par operatīvās darbības subjektu var kaitēt operatīvās darbības mērķu sasniegšanai, tiks izstrādāts likumprojekts ,,Grozījumi [Noziedzīgi iegūtu līdzekļu legalizācijas un terorisma finansēšanas novēršanas likumā](http://likumi.lv/doc.php?id=178987)”.Ņemot vērā, ka kārtība, kādā procesa virzītājs un operatīvās darbības subjekts pieprasa, un kredītiestāde sniedz ziņas darījuma pārraudzības gadījumā un kredītiestādes rīcībā esošās neizpaužamās ziņas tiks noteikta uz likumprojektā ietvertā pilnvarojuma pamata izstrādātajos Ministru kabineta noteikumos, tiks izstrādāts Ministru kabineta noteikumu projekts ,,Grozījums Ministru kabineta 2010.gada 15.jūnija noteikumos Nr.535 ,,Noteikumi par kārtību, kādā kredītiestāde sniedz ziņas saistībā ar darījuma pārraudzību klienta kontā, un šo ziņu sniegšanas termiņiem””, kas paredzēs, ka Ministru kabineta 2010.gada 15.jūnija noteikumos Nr.535 ietvertais regulējums neattieksies uz operatīvās darbības subjektiem un procesa virzītājiem. |
| 2.  | Atbildīgā institūcija | Iekšlietu ministrija |
| 3. | Cita informācija  | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai sabiedrība par Projektu tiktu informēta un tai dotu iespēju izteikt viedokli, Projekts saskaņā ar Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā'' 2018.gada 29.oktobrī tika ievietots Iekšlietu ministrijas interneta mājaslapā, sadaļā ,,Sabiedrības līdzdalība”. |
| 2. | Sabiedrības līdzdalība projekta izstrādē | Pēc likumprojekta ievietošanas Iekšlietu ministrijas interneta mājaslapā viedokļi par likumprojektu no sabiedrības pārstāvju puses nav saņemti. |
| 3. | Sabiedrības līdzdalības rezultāti | Likumprojekta izstrādē piedalījās Latvijas Finanšu nozares asociācija, kuras sniegtie ierosinājumi tika ņemti vērā izstrādājot likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Operatīvās darbības subjekti, izmeklēšanas iestādes, prokuratūra, Valsts reģionālās attīstības aģentūra, Noziedzīgi iegūtu līdzekļu legalizācijas novēršanas dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Iekšlietu ministrs S. Ģirģens

I.Sproģe

67219534, Inese.Sproge@iem.gov.lv

A.Kronberga,

67208712, arta.kronberga@ic.iem.gov.lv

v\_sk. = 3027

1. U.Krastiņš, V.Liholaja, A.Niedre. Krimināltiesības. Sevišķā daļa. Trešais papildinātais izdevums. Zinātniskais redaktors prof. U.Krastiņš – Rīga: Tiesu namu aģentūra, 2009, 449.lpp. [↑](#footnote-ref-1)